**Гінц Шустэр-Шэўц**, нямецкі варыянт — **Хайнц Шустэр-Шэўц** (сапраўднае прозвішча — **Шэўц**; в.-луж.: Hinc Šewc; ням.: Heinz Schuster-Šewc, 8 лютага 1927, вёска Поршыцы, Лужыца, Германія) — лужыцкі філолаг-славіст, сорабист. Дырэктар Інстытута сарабістыкі (1964—1992). Спецыяліст па верхнялужыцкай і ніжнялужыцкай мовах. Публікаваў свае навуковыя сачыненні пад двайным нямецка-сербалужыцкім прозвішчам Шустэр-Шэўц. Лаўрэат нацыянальнай сербалужыцкай прэміі імя Якуба Чышынскага (1980).

Біяграфія
---------

Зімой 1946 года навучаўся на двухмесячных сербалужыцкіх педагагічных курсах у Радвары. З сакавіка гэтага ж года працаваў настаўнікам і дырэктарам пачатковай школы ў вёсцы Псовы. У 1947 годзе ўступіў у моладзевае аддзяленне сербалужыцкай культурнай арганізацыі «Домавіна». З 1948 года вывучаў славістыку ў Ягелонскім і Вроцлаўскім універсітэтах. У 1953 годзе атрымаўшы навуковую ступень магістра, вярнуўся ў Лужыцу, дзе выкладаў рускую мову.

З 1953 па 1955 г. — асістэнт ў Інстытуце сербалужыцкага народанасельніцтва (пазней — Сербалужыцкі інстытут) у Будзішыне. У 1955 годзе пад кіраўніцтвам нямецкага славіста Ганса Хольма Бельфельдта абараніў у берлінскім універсітэце імя Гумбальдта дысертацыю на суісканне навуковай ступені дацэнта навук па тэме *«Historische und vergleichende Lautlehre der Sprache des Albin Moller»*. З 1955 па 1964 года выкладаў славістыку ў Лейпцыгскім універсітэце.

З 1964 па 1992 года — прафесар славістыкі і дырэктар Інстытута сарабістыкі. Арганізаваў пры інстытуце Вышэйшыя міжнародныя курсы моў і культуры лужыцкага народа, якія дзейнічалі з 1967 па 1982 гады. Займаўся даследаваннямі сярэднявечных літаратурных крыніц, якія адносяцца да групы «Лужыцкія моўныя помнікі». Апублікаваў навукова-даследчыя работы *«Katechizm a spěwarske Albina Mollera»* (1959), *«Přełožk Noweho zakonja Mikławša Jakubicy»* (1967), *«Enchiridion Vandalicum Handrija Tary»* (1990). Знайшоў раней невядомыя творы *«Das Neue Testament der niedersorbischen Krakauer (Berliner) Handschrift»* (выдадзена ў 1996), *«Rukopis Jana Cichoriusa z lěta 1663»* (выдадзена ў 2000 годзе).

Працаваў над шматтомным *«Гістарычна-этымалагічным слоўнікам верхнялужыцкай і ніжнялужыцкай моў»* (Historisch-etymologisches Wörterbuch der ober — und niedersorbischen Sprache), які выдаваў у розны час паміж 1978 і 1996 гадамі.

У розны час быў членам Верхнялужыцкай моўнай камісіі пры Акадэміі навук ГДР.

Атрымаў ганаровую доктарскую ступень у Ягелонскім універсітэце. З 1977 года — член Польскай акадэміі ведаў і з 1988 года — ганаровы член Саксонскай акадэміі навук.

Апублікаваў каля 400 навуковых прац па сарабістыке.

Асноўныя навуковыя працы
* *Das Sorbische im slawischen Kontext*, Domowina-Verlag, 2000.
* *Das Sorbische und der Stand seiner Erforschung*, Berlin, Akademie-Verlag, 1991.
* *Historisch-etymologisches Wörterbuch der ober — und niedersorbischen Sprache*, Bautzen, Domowina-Verlag, 1978—1996.
* *Bibliographie der sorbischen Sprachwissenschaft*, Bautzen, Domowina-Verlag, 1966.
* *Vergleichende historische Lautlehre der Sprache des Albin Moller*, Berlin, Akademie-Verlag, 1958.

Зноскі
------

1. ↑  *Bibliothèque nationale de France* data.bnf.fr: платформа адкрытых даных — 2011. Праверана 31 снежня 2019.<a href='https://wikidata.org/wiki/Track:Q19938912'></a><a href='https://wikidata.org/wiki/Track:Q54837'></a><a href='https://wikidata.org/wiki/Track:Q193563'></a>
2. ↑  Верхнелужыцкая Вікіпедыя — 2006.<a href='https://wikidata.org/wiki/Track:Q2402143'></a>
3. ↑  Heinz Schuster-Šewc : Traueranzeige Праверана 13 лютага 2021.
4. 1 2 3  Czech National Authority Database Праверана 7 лістапада 2022.<a href='https://wikidata.org/wiki/Track:Q13550863'></a>

Літаратура
----------

* Dietrich Šołta, Sonja Wölkowa, Prof. dr.. dr.. h.c. Архівавана 9 мая 2019. Hinc Schuster-Šewc 80 lět Архівавана 9 мая 2019. Lětopis 54 (2007) 1, 131—133
* Schuster-Šewc, Heinz, Лейпцыгскі універсітэт
* Jan Brankačk, Profesor Hinc Šewc-Schuster šěsćdźesatnik, Lětopis A, 34 (1987), S. 1-3

Спасылкі
--------

* Біяграфічныя звесткі, Саксонская акадэмія навук
* Бібліяграфія

|  |  |
| --- | --- |
| ⚙️   Слоўнікі і энцыклапедыі | Вялікая расійская (навукова-адукацыйны партал) |
| 

| Нарматыўны кантроль |
| --- |
| BAV: ADV10248636 · BNF: 118875410 · GND: 122491971 · ISNI: 0000 0001 0862 3745 · LCCN: n82256082 · NKC: js2013789146 · NTA: 068625294 · NUKAT: n98008965 · LIBRIS: 198544 · SUDOC: 026670801 · VIAF: 2465128 |

 |